runetrust/blame-folketinget-dk huggingface dataset:
Astrid Carøe (SF), 2022-12-20:
Tak for det.
Jeg vil gerne starte med at sige tillykke til den nye minister på området.
Jeg ved, at ministeren er meget optaget af det her område, og i SF glæder vi os til samarbejdet.
Med det her lovforslag lægges der op til igen at forlænge trepartsaftalen om voksen- og efteruddannelse med 1 år, og det vil sige til og med 2023.
Lovforslaget er, som tidligere ordførere også har nævnt, et resultat af forlængelsesaftalen mellem den tidligere socialdemokratiske regering og arbejdsmarkedets parter fra den 30. september.
I SF støtter vi naturligvis aftalen og lovforslaget samt hastebehandlingen, for lønmodtagere skal naturligvis ikke risikerer at stå med håret i postkassen til januar, fordi der ikke er hjemmel i VEU-godtgørelsen, eller at kurser og ordninger ikke kan videreføres.
Det er vigtigt, at vi skaber gode rammer for voksen- og efteruddannelse.
Mennesker i risiko for nedslidning skal have mulighed for at skifte spor undervejs, så flere kan have et godt arbejdsliv i længere tid.
Det har både betydning for livskvaliteten for den enkelte, men jo også for arbejdsudbuddet.
Livslang læring spiller i øvrigt også en helt afgørende rolle i matchet mellem efterspørgslen og udbuddet af kompetencer på det danske arbejdsmarked og ikke mindst i arbejdet med den grønne omstilling.
Jeg tror også lige, jeg vil nævne, at vi i SF også ligeledes gerne vil investere i erhvervsuddannelserne og sikre, at flere unge får lyst til at tage en erhvervsuddannelse.
Men det løser vi jo ikke med et snuptag, og derfor skal vi samtidig sikre, at der er gode vilkår for voksen- og efteruddannelse, for ellers kommer vi ikke i mål med at sikre det kompetencebehov, der er.
Fokuset på uddannelse og også uddannelse gennem hele livet er afgørende for både den enkelte lønmodtager og for samfundet som helhed.
Jeg har noteret, at der i forlængelsesaftalen af 30. september fremgår, at der skal forhandles en ny trepart på området medio 2023.
Det er der virkelig brug for.
Tak for det.
Som sagt støtter SF forslaget.
Kim Valentin (V), 2022-12-20:
Vi synes, at det er en god idé at komme i gang med det her arbejde.
16 mio. kr. i en pulje til carbon catcher utility storage.
Men vi synes, det er en god idé at lave en teknologineutral, markedsbaseret pulje, og vi synes også, det er en god idé at følge op med flere penge på et senere tidspunkt.
Vi synes faktisk, at det er en rigtig god idé at komme i gang med det her.
Vi synes også, det er en god idé at hjælpe kommunerne på den måde, som man forestiller sig at gøre det på.
Og så er det jo interessant, at der bliver peget på verdensmål 13 som et af de steder, vi forbedrer med det her forslag.
Det synes vi i Venstre er rigtig godt, fordi netop handling på klimaindsats er super vigtigt.
Morten Bødskov (S), 2022-12-20:
Jeg tror ikke, at jeg har nogen kommentarer til det.
Søren Egge Rasmussen (EL), 2022-12-20:
Det lovforslag ser jeg da frem til at se, for det er jo også med til at tegne det samlede billede.
Altså, hvis vi skal have nogle aktører til at byde ind på CO 2 -lagring, kan det vel også betyde noget for dem, at de kan kigge ind i, at der kunne være en stat, der sådan set hen over tid ændrer på, hvad det koster at lagre CO 2 .
Det kunne f.eks. være i relation til, hvad kvoteprisen er i Europa for CO 2 , og der kunne der være andre elementer, der sådan set ændrer vilkårene for CO 2 -lagring.
Så det lovforslag ser jeg frem til at se.
Morten Bødskov (S), 2022-12-20:
Ja, det er rigtigt, som der blev sagt, at det fremgår af aftalen, at der også her er et spørgsmål om beskatning.
Det lovforslag har været fremsat af skatteministeren.
Det bliver nu genfremsat og dermed også behandlet i Folketinget.
Så som jeg sluttede af med at sige i min indledning, så handler det her og aftalen jo også om, at staten med de her aktiviteter selvfølgelig også skal have muligheder for at få andel af aktiviteterne i den danske undergrund, og der er beskatningsspørgsmålet selvfølgelig en afgørende del.
Men det er skatteministeren, der har ansvaret for det, og lovforslaget bliver fremsat igen.
Søren Egge Rasmussen (EL), 2022-12-20:
Jamen jeg ser frem til, at vi får sådan en opdateret tidsplan for, hvad vi har i proces her, for det er tidligere blevet forelagt forligskredsen, altså i form af sådan en 4-årig oversigt.
Der er jo noget, der her i tredje og fjerde kvartal ser ud til at være forsinket, og det er spændende, hvornår man så kan indhente det forsømte.
Og der var valget i utide, og det har forstyrret det hele.
Nu blev det nævnt her, at der vil være nogle indtægter fra den her lagring, men det er jo ikke fuldt ud omfattet i det lovforslag her.
For der står i det, der er aftalt: Samtidig skal der være mulighed for at beskatte CO 2 -lagring, også den, der foregår ude i den danske del af Nordsøen.
Og der står også i aftalen, at aftalepartierne noterer sig, at beskatning af CO 2 -lagring ikke er en del af en lagringstilladelse og derfor kan ændres uafhængigt af tilladelserne.
Så jeg vil godt høre ministeren, om det er korrekt forstået, at der er en anden lov på vej, som ligesom vil præcisere, hvad for nogle beskatningsmuligheder der er på selve lagringen, som ikke er medtaget i dette lovforslag.
Betina Kastbjerg (DD), 2022-12-20:
Tak for ordet.
Jeg vil gerne lige starte med at ønske erhvervsministeren tillykke med det nye embede, og jeg ser frem til vores fremtidige samarbejde.
Aftalen, vi debatterer i dag, har til formål at skabe klarhed omkring rammevilkårene for CO 2 -fangst og -lagring i Danmark.
I den forbindelse lægges der op til, at staten skal have et medejerskab af tilladelser til CO 2 -lagring, og at det skal varetages af Nordsøfonden, som har den fornødne erfaring og kompetence fra efterforskningen af olie og gas i Nordsøen.
Med aftalen understøtter vi altså, at Danmark går forrest i udviklingen af teknologien bag CO 2 -fangst og -lagring, som vil spille en større og central rolle i fremtiden.
Samtidig sikrer vi, at innovation og vækst samt et potentielt økonomisk udbytte fra klimaomstillingen bliver i Danmark.
Med en vedtagelse af forslaget er der altså lagt op til en ramme, hvor vi fremmer klimaomstillingen, men på en fornuftig måde med respekt for danskerne og dansk erhvervsliv.
Derfor støtter Danmarksdemokraterne op om forslaget.
Tak for ordet.
Alex Ahrendtsen (DF), 2022-12-20:
Tak, formand.
Det har jo længe været et hjertebarn for Dansk Folkeparti, at man kan tjene penge på CO 2 -fangst, og at man udnytter de teknologiske muligheder.
Det har været vores tidligere enegiordfører, nuværende formand Morten Messerschmidt, som har brugt lang tid på det, og vi er selvfølgelig tilfredse med, at det blev en del af aftalen i sin tid.
Derfor står vi jo fortsat ved denne aftale og er også tilfredse med, at det er kommet ned i salen, bortset fra at det skal gå så stærkt, hr. minister.
Men det er jo vilkårene, når man er lang tid om at danne en regering,
Vi kan i hvert fald støtte forslaget, som forhåbentlig er godt for miljøet, og som er godt for statskassen.
Tak for ordet.
Kim Edberg Andersen (NB), 2022-12-20:
I Nye Borgerlige ville vi rigtig gerne støtte forslaget.
Vi synes, det er en god mulighed for dansk erhvervsliv.
Men jeg bliver også nødt til at sige, at jeg synes, det er en voldsom uskik med hastelovbehandlinger.
Jeg synes virkelig, det er en voldsom uskik.
Jeg er selv ny ordfører, jeg skal nok få læst op på det.
Men der sidder 60 nye mennesker her, der ikke har en historik i forhold til at kende gamle aftaler, I har lavet, og i forhold til lige nøjagtig det her lovforslag uden en solnedgangsklausul kan jeg simpelt hen ikke se, at det ikke kunne have ventet 30 dage, så der havde været en ordentlig mulighed for at sætte sig ind i tingene og give det en ordentlig eftertanke.
Jeg mener, at carbon capture er et fantastisk forslag, men jeg ser også og vi ser i Nye Borgerlige en problemstilling med noget af den økonomi, som ligger deri, hvor det bliver italesat, at det muligvis er 8 mia. kr., men det kan blive mere.
Sådan nogle ting kunne vi godt lige have brugt noget tid på, noget eftertanke på og måske lidt fordybelse og 30 dage ekstra.
I Nye Borgerlige kan vi simpelt hen ikke se, at det er nødvendigt at bruge hastelovforslag til lige nøjagtig den her type forslag, og derfor kommer vi til at stemme gult.
Vi kommer til at være konstruktive og bidrage til enhver debat om at komme godt i mål med det her til gavn for dansk erhvervsliv.
Men vi synes, det er en uskik at bruge hastelovforslag, og i dag har vi 11 af dem, og det er jo så bare 11 gange uskik i vores optik.
Christian Friis Bach (RV), 2022-12-20:
Tak for det.
Da jeg forlod Folketinget få 8 år siden, var det for at blive leder af den FN-organisation, der arbejdede med CO 2 -lagring og -udnyttelse.
I dag ved vi desværre, at det er en teknologi, der bliver nødvendig.
Vi kan se, at det er en teknologi, der bliver realistisk, og vi kan se, at der er politisk opbakning til CO 2 -lagring og -udnyttelse, og derfor er jeg også glad for at kunne støtte lovforslaget.
Det bliver desværre nødvendigt for at kunne nå et internationalt spinkelt håb om at holde os inden for 1,5 grader i den globale opvarmning, og det er helt nødvendigt, hvis vi skal nå de danske klimamål og ikke mindst regeringens nye ambitiøse mål om en reduktion på 110 pct. i 2050.
Derfor bakker jeg op om lovforslaget på vegne af Radikale Venstre.
Tak for ordet.
Mona Juul (KF), 2022-12-20:
Tak for det, og tak for ordet.
Der er ikke nogen tvivl om, at CCS, altså carbon capture and storage, fangst og lagring af CO 2 , er en væsentlig faktor for at indfri vores klimamål.
Skal vi som aftalt nå de første reduktioner i 2025, og det skal vi, så er det bare at komme af sted.
Derfor er det rigtig godt, at vi i dag lovbehandler udmøntningen af en del af aftalen fra juni i år, som vi jo er med i, og derfor bakker Konservative selvfølgelig også op om, at Nordsøfondens formål også omfatter CCS til gavn for klimaet, så CCS ligesom olie og gas kan skabe værdi for staten.
Lars-Christian Brask (LA), 2022-12-20:
Vi er flere, der har vores første ordførertale i dag, og det har jeg jo så også.
Der er fulgt mange gode råd med, og et af de gode råd var, at jeg skulle huske at nyde det.
Det er jo stadig væk med en vis ærefrygt og lidt nervøsitet, men det med at nyde det passer meget godt til det her lovforslag, der peger i retning af øgede og fremtidige indtægter til Danmark.
Det hjælper med den grønne omstilling og er værdiskabende læring af metoder, tilgang og teknologi.
Tak for ordet.
Morten Bødskov (S), 2022-12-20:
Tak for det, formand, og tusind tak for den meget positive modtagelse af lovforslaget, som jo rigtignok baserer sig på en bred aftale.
Men først og fremmest vil jeg selvfølgelig lige takke for viljen fra Folketingets side til, at vi kan behandle det her lovforslag i en, som det hedder, hasteprocedure.
Og det er jo rigtigt nok, som formanden sagde, at det tog Folketinget stilling til.
Det er klart, at man altid kan diskutere det.
Vi vil gøre vores til, at hvis der kommer spørgsmål til det, bliver de selvfølgelig svaret på med den grundighed, som de altid gør.
Tusind tak som sagt for opbakningen.
Tak til de nye ordførere for entréen her på talerstolen.
Jeg glæder mig til samarbejdet.
Det er et fantastisk hus, som I er blevet en del af, og vi træffer afgørende beslutninger hele tiden.
Det her lovforslag er vigtigt.
Det baserer sig som sagt på en bred aftale tilbage fra juni 2022 mellem Socialdemokratiet, Venstre, Dansk Folkeparti, Radikale Venstre, Socialistisk Folkeparti, Enhedslisten, Det Konservative Folkeparti, Liberal Alliance og Alternativet, og det handler jo så om rammevilkår for CO 2 -lagring i Danmark og opfølgning på Danmarks CCS-strategi.
Med lovforslaget ændrer man som sagt Nordsøenheden og Nordsøfondens rammer, så der bliver hjemmel til Nordsøfondens deltagelse i fremtidige CO 2 -lagringslicenser og til aktiviteter i forbindelse med det her arbejde.
Nordsøfonden vil deltage på vegne af staten i alle licenser til lagring af CO 2 , og opgaven bliver så at skabe værdi ved at udnytte vores undergrund bedst muligt.
Som nævnt haster det med at få lovforslaget vedtaget.
Det er derfor, vi har det i hasteprocedure.
Det gør det, fordi de første CO 2 -lagringslicenser efter planen allerede skal udstedes i begyndelsen af det nye år.
Det kræver som sagt, at Nordsøfonden får den nødvendige hjemmel til det, ellers kan vi simpelt hen ikke gøre det.
Det er som sagt vigtigt også for indfrielsen af de danske klimamålsætninger, at der hurtigst muligt kan gives de her tilladelser til lagring af CO 2 i Danmark, og vores mulighed for at lagre CO 2 vurderes jo også på kort sigt til at være en væsentlig begrænsende faktor for reduktioner via CO 2 -fangst.
Så alt taler for, at vi med de klimamålsætninger, som vi i øvrigt i et bredt flertal har vedtaget, skal have det her lovforslag igennem Folketinget.
Lovforslaget indeholder tre hovedelementer, som jeg bare ganske kort vil løbe igennem.
For det første udvider vi som sagt Nordsøenhedens formål.
For det andet udvider vi Nordsøfondens opgaver til også at omfatte varetagelse af statslig deltagelse i CO 2 -lagringsaktiviteter.
Og for det tredje skaber vi hjemmel til, at Nordsøfonden fremover også skal oppebære indtægter fra sin andel af CO 2 -lagringsaktiviteterne.
De foreslåede ændringer skal samlet set alle sammen bidrage til en stærk statsdeltagelse i de her CO 2 -lagringsaktiviteter og dermed være med til at sikre, at staten også i fremtiden får del i udbyttet fra aktiviteterne i den danske undergrund.
Tak for ordet.
Pelle Dragsted (EL), 2022-12-20:
Jeg tror ikke, at jeg fik svar på mit spørgsmål.
Kan ordføreren bekræfte, at det er Nye Borgerliges politik, at der skal skæres ned på det i finansloven, altså at man efter nogle måneder, hvor man har været arbejdsløs, skal have en lavere kontanthjælp fremover, hvis det står til Nye Borgerlige?
Lars Boje Mathiesen (NB), 2022-12-20:
Så vidt jeg ved, er elafgiften afskaffet midlertidigt; det er en midlertidig afskaffelse af elafgiften.
Jeg tror ikke, det er en fast, bestandig afvikling af elafgiften, men hvis det er tilfældet, er der i hvert fald et eller andet, der er gået min næse forbi.
Angående kontanthjælp mener vi jo, at der skal indføres et helt nyt system.
Vi synes, at man skal kigge på den Ydelseskommission, som rent faktisk har siddet og lavet et grundigt stykke arbejde, og det skal så danne baggrund for et nyt system, der skal indrettes.
Det synes vi kunne være fornuftigt.
Hvordan det kommer til at blive indrettet, lægger vi op til en fuldstændig åben forhandling om med alle de partier, som ønsker at forhandle med Nye Borgerlige.
Pelle Dragsted (EL), 2022-12-20:
Nu er elafgiften jo afskaffet.
Men kan ordføreren bekræfte, at Nye Borgerlige vil skære i de arbejdsløses kontanthjælp?
Lars Boje Mathiesen (NB), 2022-12-20:
Nej, vi mener absolut, at hvis du ikke er dansk statsborger og ikke har et arbejde, skal du ikke være i Danmark.
Vi synes, det er fuldstændig rimeligt, at hvis du har en anden nationalitet – hvis du er franskmand eller amerikaner eller noget andet – så skal du forsørges af den nation og ikke af danske statsborgere.
Men jeg vil gerne være med til at sænke en masse afgifter.
Vi kan jo starte med elafgiften.
Det er jo en elafgift, som har fået lov til at overleve under den seneste regering, selv om man bare kunne have sænket den; det ville også have gjort noget godt for miljøet og for klimaet, som SF så åbenbart også går op i.
Lisbeth Bech-Nielsen (SF), 2022-12-20:
Så hvis de mennesker, der er i Danmark og ikke er danske statsborgere, også fordi det er blevet meget svært, og som måske har arbejdet igennem lang tid og bidraget til det danske samfund – nu ser vi ind i en potentiel krise – mister deres arbejde, så skal de altså ikke være i Danmark?
Lars Boje Mathiesen (NB), 2022-12-20:
Hvis man indførte Nye Borgerliges politik, ville en del af de mennesker jo slet ikke være i Danmark, og hvis du ikke har ret til at være i Danmark, skal du forlade Danmark.
Vi mener, at offentlige ydelser kun skal være til danske statsborgere.
Med Nye Borgerliges økonomiske politik får en gennemsnitlig børnefamilie et sted mellem 5.900 kr. og 6.000 kr. mere i lommen efter skat hver måned .
Se, det er noget, der vil gøre en forskel, og jeg håber, at finansministeren lytter efter, for det er guldkorn, der kommer nu.
Lisbeth Bech-Nielsen (SF), 2022-12-20:
Hvis hr. Lars Boje Mathiesen virkelig kerer sig om dem, der har mindst, kunne vi gå sammen, for så har vi jo en fælles sag, men det tvivler jeg alligevel på.
Derfor vil jeg gerne spørge helt konkret: Hvor meget vil de børnefamilier, der er på integrationsydelse, få ud af Nye Borgerliges skattelettelser?
Lars Boje Mathiesen (NB), 2022-12-20:
Tak for det, formand.
Ja, ja, vi har et lovforslag, der normalt er lidt teknisk, og som giver lidt debat alligevel.
Vi stemte også imod det seneste finanslovsforslag, og vi har faktisk stemt imod samtlige finanslovsforslag, som den her regering har fremsat.
En af mine største glæder ved at komme i Folketinget var, at jeg kunne stemme imod den måde, som man valgte at bruge pengene på herinde.
Sandsynligvis kommer vi også til at stemme imod det næste finanslovsforslag, medmindre regeringen kommer til fornuft og lytter til Nye Borgerlige.
Når jeg alligevel har taget ordet i dag, er det, fordi det, når vi nu hører fra venstrefløjen og fra Enhedslisten, at det er åh så forfærdeligt, at der er mennesker derude, som har det svært – og det er jeg enig i – så bliver hykleri, når man har siddet i 3 år og været støtteparti for en regering, som har gjort ni ud af ti indkomstgrupper fattigere i Danmark, og som har øget uligheden i Danmark.
Det er sket med støtte fra Enhedslisten og SF.
Man har haft mulighed for at sætte foden ned – og det her børnetilskud skulle gøres permanent – men i 3 år har man bare accepteret, at det var midlertidigt.
Når man så lige pludselig ikke længere er støtteparti, harcelerer man over tingene, og så bliver det altså bare rent og skært hykleri.
Vi har verdens højeste skattetryk.
Hvis vi nu sænkede skatter og afgifter, ville folk have mere til sig selv, og så ville de også have råd til at betale deres regninger.
Det er jo den rette vej at gå.
Men når alt kommer til alt, er det til syvende og sidst vigtigere for socialisterne, at de tager folks penge, så de kan dele lidt lommepenge ud, så de beholder magten.
Tak for ordet.
Christina Olumeko (ALT), 2022-12-20:
Tak for ordet.
Jeg vil starte med det vigtigste først: Alternativet støtter dette lovforslag, så driften af det allermest basale i vores samfund kan fortsætte.
Selv om det er ærgerligt, at folketingsvalget har udskudt arbejdet med finansloven, er det forståeligt, at den nye regering ikke har tid nok til at udarbejde et finanslovsforslag, inden året afsluttes.
Når det så er sagt, er vi i Alternativet utilfredse med den måde, regeringen håndterer de organisationer på, hvis driftsstøtte udløber i 2022.
Det er vigtigt.
Men problemet er, at rigtig mange organisationer stadig står i uvished, og mange organisationer står til at skulle fyre medarbejdere og nedlukke aktiviteter, fordi regeringen ikke finder dem – i citationstegn – lukningstruede.
De her organisationer er ikke bare tilfældige cvr-numre.
Det handler om mennesker.
Organisationerne her kommer til at miste afgørende kompetencer, og de bliver nødt til at reducere deres vigtige arbejde, som gør en forskel for rigtig mange mennesker.
Fra den her talerstol skal der lyde en kæmpe tak til de mange organisationer, og jeg håber, at den nye regering vil genoverveje, om det virkelig er sådan, vi skal behandle dem.
Tak for ordet.
Lotte Rod (RV), 2022-12-20:
Tillykke til den nye regering, og tillykke til den nye gamle finansminister.
Vi glæder os til samarbejdet.
Jeg har det ligesom nogle ordførere før mig: Der er ingen børn i Danmark, der burde vokse op i fattigdom.
Jeg mener, vi har et ansvar for her i Folketinget at sørge for, at alle børn får en økonomisk tryg opvækst.
Det kommer vi til at holde regeringen fast på.
I dag vil jeg gerne bruge lejligheden til at stille to spørgsmål til finansministeren, som jeg håber han vil svare på, når han går på talerstolen.
Det ene er, at vi i Radikale Venstre gerne vil have finansministeren til at bekræfte, at det løft, der er af humaniora og samfundsfag, som jo nu har været midlertidigt i 10 år, fortsætter med den her bevillingslov.
Det er spørgsmål nr. 1.
Det andet, som jeg interesserer mig lidt for, er, at det ser ud, som om regeringen har løst det, der handler om de organisationer, som var på den gamle satspuljeordning, men hvad med de organisationer, som er på finansloven?
Jeg vil gerne bede finansministeren fortælle, hvad regeringen gør her for også økonomisk at sikre de organisationer, som altså ikke var på satspuljeordningen, men på finansloven.
For dem begynder jeg at få en hel masse henvendelser fra, og jeg kan faktisk ikke lige selv læse det i det.
Så det vil jeg gerne have finansministeren til at svare på.
Helle Bonnesen (KF), 2022-12-20:
Konservative støtter naturligvis forslaget om en midlertidig bevillingslov for finansåret 2023, for vi skal naturligvis have en finanslov.
Landet skal kunne fungere, og vi skal kunne opkræve skatter og afholde udgifter som nødvendigt.
Det siger sig selv.
Men det er vigtigt, at det her ikke bliver en sovepude, og at vi hurtigt kommer til at diskutere og vedtage en ny finanslov.
Og derfor noterer vi os også med tilfredshed, at der i bemærkningerne står, at det forudsættes, at loven kun skal være gældende for en kort periode af 2023, og at der naturligvis udvises tilbageholdenhed.
Det her må siges at være en nødsituation.
Vi noterer os også, at det påpeges, at det er vigtigt at kunne videreføre iværksatte foranstaltninger med hjemmel i lov – med hjemmel i lov.
Det er selvsagt vigtigt, og afslutningsvis vil jeg sige til de historieinteresserede, at vi jo nærmest her er på niveau med Estrup, som gennemførte provisoriske finanslove i 1877 og 1885, så som Konservative er vi altså ikke helt ukendt med fænomenet.
Vi støtter forslaget.
Lars Boje Mathiesen (NB), 2022-12-20:
Vi mener absolut, at der skal skæres ned på det i finansloven, og vi mener også, at man sagtens kan indføre en trappemodel.
I stedet for at jagte folk i jobcentre, hvor de nu skal hives rundt i det ene og det andet ligegyldige jobprøvningssystem, kunne man sagtens lave en trappemodel for de mennesker, som rent faktisk er raske, og som rent faktisk godt kan tage et arbejde.
Hvis de ikke gider tage et arbejde, synes jeg det er ganske rimeligt, at deres ydelse bliver trappet ned løbende.
Så skal vi have hevet alle de mennesker ud, som i dag er i kontanthjælpssystemet, og som ikke burde være det, fordi de er syge og de ikke magter at være deri.
Men hvis vi laver den sondring, synes jeg det er rimeligt, at folk, som ikke gider arbejde, oplever, at så skal vi andre ikke blive ved med at finansiere det.
Peter Kofod (DF), 2022-12-20:
Vi støtter selvfølgelig det her forslag.
Man kan sige, at problemet med sådan et forslag som det her er, at det ikke levner plads til nye politiske initiativer.
Og jeg vidste, at jeg måtte tage ordet, for da jeg sad og hørte de tidligere indlæg – og der var mange gode indlæg – slog det mig pludselig, at der ikke var nogen, der havde nævnt landets pensionister.
Altså, der er over en million danskere, der overhovedet ikke er blevet nævnt fra Folketingets talerstol, når vi taler om bevillingslov, når vi taler om inflationshjælp til danskerne.
Og her er jo tale om en gruppe danskere, som har bygget et meget rigt og velstående samfund op, men som jo ikke har muligheden for bare at gå ud og tage et arbejde eller arbejde mere eller gøre alt muligt andet.
Og dem synes jeg vi skal huske på.
Det er fuldstændig afgørende, at vi ikke går ind i en vinter, hvor vi har ældre mennesker med kolde stuer og tomme køleskabe – det må ikke ske.
Derfor ærgrer det mig – det ærgrer mig – at der ikke har været tid til, at regeringen har fået indkaldt til forhandlinger, så man har kunnet få sørget for de allermest udsatte danskere og de mest udsatte pensionister i det her land.
Men vi støtter selvfølgelig forslaget, for det siger sig selv, at staten skal kunne fungere og bruge penge efter den 1. januar 2023.